Prva mitridatska vojna
Prva mitriadska vojna (89–85 pr. n. št.), oborožen spor med Rimsko republiko in njenimi zavezniki na eni in Pontskim kraljestvom in uporniškimi grškimi polisi na drugi strani, ki je nastal zaradi širjenja rimske nadoblasti nad grškim prebivalstvom. Pontski kralj Mitridat VI. je izkoristil nezadovoljstvo Grkov z rimsko oblastjo, pa tudi obremenjenost Rimljanov s socialno vojno (91-88 pr. n. št.) in drugimi notranjimi spori in poskušal končati rimsko nadoblast nad grškim prebivalstvom. 